
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  7
din 28 ianuarie 2016
privind aprobarea participării Municipiului Sighişoara la Târgul de Turism al României – Centrul Expoziţional Romexpo - ediţia XXXV, în perioada 25 - 28 februarie 2016

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1547/21.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia adresată Municipiului Sighişoara şi înregistrată cu numărul 27828/27.11.2015, de către ROMEXPO S.A., de a participa în Bucureşti, în perioada 25 - 28 februarie 2016, pentru reprezentarea Municipiului Sighişoara la Târgul de Turism al României - ediţia a XXXV-a, de primăvară;

Având în vedere formularul de adeziune contract, prin care Municipiul Sighişoara îşi exprimă intenţia de a participa la Târgul de Turism al României - ediţia a XXXV-a, în perioada 25 - 28 februarie 2016, pentru reprezentarea Municipiului Sighişoara la Târgul de Turism al României;

Luând în considerare faptul că, Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma de 12.000 lei, ce se poate acorda pentru achiziţionarea standului expoziţional şi a celorlalte cheltuieli necesare participării la acest târg;

Văzând prevederile Legii nr. 273/2006 privind finanţele publice locale, cu modificările şi completările ulterioare; 


Având în vedere Raportul de specialitate nr. 1543/21.01.2016 al Compartimentului Centrul Naţional de Informare şi Promovare Turistică, prin care se propune şi se justifică oportunitatea participării Municipiului Sighişoara, în Bucureşti, în perioada 25 - 28 februarie 2016, pentru reprezentarea Municipiului Sighişoara la Târgul de Turism al României, târg care are loc în perioada 25 - 28 februarie 2016, în Bucureşti, la Centrul Expoziţional Romexpo, îndeplinindu-se prevederile legale în acest sens; 

Având în vedere avizele favorabile ale tuturor comisiilor pe domenii de specialitate; 
În temeiul prevederilor art. 36 alin. 2 lit. „d”, alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

        HOTĂRĂŞTE:
Art. 1. Se aprobă participarea Municipiului Sighişoara la Târgul de Turism al României – Centrul Expoziţional Romexpo - ediţia XXXV, în Bucureşti, în perioada 25 - 28 februarie 2016, cu un stand expoziţional corespunzător, pentru reprezentarea Municipiului Sighişoara.
Art. 2.
 Se aprobă alocarea din bugetul local a sumei de 12.000 lei pentru suportarea cheltuielilor necesare pentru achiziţionarea standului expoziţional şi a celorlate cheltuieli necesare participării la Târgul de Turism al României, care va avea loc în perioada 25 - 28 februarie 2016, în Bucureşti, la Centrul Expoziţional Romexpo, pentru reprezentarea Municipiului Sighişoara la acest târg.
Art. 3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Economică şi Compartimentul Centrul Naţional de Informare şi Promovare Turistică.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

            Claudiu Pop 

  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  2 ex. Compartimentul Centrul Naţional de Informare şi Promovare Turistică;
  1 ex. Direcţia Relaţii Publice şi Comunicare;

  1 ex. Muzeul de Istorie.
11 ex.
B.A.
